 A jegyzői birtokvédelmi eljárás kérelemre indul, melynek tartalmaznia kell:
· a kérelmező nevét, lakcímét (székhelyét),

· a képviselő nevét, lakcímét (székhelyét),

· az ellenérdekű fél (felek) nevét, lakcímét (székhelyét),

· a birtokvédelmi eljárás megindításának alapjául szolgáló tényállás ismertetését (ideértve a cselekmény leírását),

· a birtokvitával érintett dolog megjelölését,

· a birtoksértés időpontjára történő utalást (folyamatosan fennálló birtoksértő állapot esetén a birtoksértés kezdő időpontja),

· a birtoksértő magatartás elkövetésének helyére történő utalást,

· a jegyző döntésére irányuló kifejezett kérelmet.

A kérelemhez csatolni kell:
· A kérelemben foglalt tények igazolására szolgáló bizonyítékokat. A bizonyítékoknak igazolnia kell, hogy a kérelmező birtokos volt, továbbá, hogy birtokától megfosztották, illetőleg birtoklásában zavarták.

· Képviselő (meghatalmazott) eljárása esetén szabályszerű meghatalmazást.  Cég esetében a képviseletet ellátó személy aláírási címpéldány másolattal igazolja képviseleti jogosultságát. Társasház esetében a közös képviseletet ellátó igazolja képviseleti jogosultságát.

· Amennyiben a birtoksértés ingatlant érint az érintett ingatlan tulajdoni lapjának, vagy bérleti szerződésének, vagy adásvételi szerződésének másolatát.

· Az írásban előterjesztett kérelmet, valamint a kérelem mellékleteit eggyel több példányban kell benyújtani, mint amennyi féllel szemben a birtokvédelmet kérik.

